title: Joinville-le-Pont
text: Joinville-le-Pont a zo ur gumun c'hall en departamant Val-de-Marne hag er rannvro Enez-Frañs. E 1790 eo bet krouet ar gumun-se diouzh parrez kozh Saint-Maur (Saint-Maur-des-Fossés hiziv an deiz) dindan an anv La Branche-du-Pont-de-Saint-Maur, a-raok bezañ adanvet Joinville-le-Pont e 1831.
  
  Douaroniezh
  
  Lec'hiadur 
  E kreiz tolpad kêrel Pariz emañ Joinville-le-Pont.
  
  Kumunioù amezek
  
  Kêraozañ 
  Daou genstroll karterioù dispartiet gant ar Marne a ra gant kêr Joinville-le-Pont, da lâret eo Les Hauts de Joinville (Joinville Uhelañ), er c'hornôg, ha Le Bas de Joinville (Joinville Izelañ), er reter. Etre an daou genstroll-se e kaver war ar stêr l'île Fanac (enez Fanac), a c'heller degouezhout enni dre pont ar gêr.
  
  Seizh karter a rann ar gumun en doare ofisiel : "Europe", "Île Fanac", "Palissy"," Paris/Canadiens", "Polangis", "Quai de la Marne" ha "Vautier/Leclerc".
  
  Politikerezh ha melestradurezh
  
  Roll ar maerioù
  
  Gevelliñ 
    abaoe 1960,
    abaoe 1960,
    abaoe 2001, 
    abaoe 2007.
  
  Sevenadur lec'hel ha glad
  
  Lec'hioù ha monumantoù
  
  Savadurioù azeuliñ 
   Templ boudaat Linh Son,
   Iliz Sant-Charlez Borrome,
   Iliz Santez-Anna,
   Chapel Sant-Leonardo (aet da get),
   Chapel Itron Varia Presles (aet da get).
  
  Savadurioù all 
   Savadur klub roeñverezh "Aviron Marne et Joinville" : savet war an enez Fanac e 1883, distrujet eo bet gant an tan e miz Here 2005 a-raok bezañ adsavet ez-peurheñvel e 2007,
   Kastell ar Parangon : ar savadur-se, Kuzul Departamant Val-de-Marne e berc'henn, a zegemer servijoù sokial ennañ goude bezañ degemeret ar Skol Bleustrek Drevadennel e deroù XXvet kantved. Savet eo bet e-pad eil hanter ar XVIIvet kantved hag emañ ur park bras en-dro dezhañ, foran evit un darn,
   Bez Jean-Baptiste Jupille (bered kêr) : lesanvet "ar mêsaer Jupille", saveteet eo bet diouzh ar gounnar gant Louis Pasteur e 1885.
  
  Glad sevenadurel 
   Skol an Arzoù ar gumun (anvet "Skol Sonerezh Hector Berlioz" gwechall), en enez Fanac,
   Skol dañs Aurélie Dupont.
  
  Dave ha notennoù 
  
  Kumunioù Val-de-Marne